 Cultura-film-festival-Cluj Cluj: TIFF invita publicul la 'experiente cinematografice inedite' si la editia din acest an Cluj-Napoca, 21 mar /Agerpres/ - Festivalul International de Film Transilvania (TIFF), care se va desfasura între 1 si 10 iunie, va prilejui iubitorilor celei de-a saptea arte "experiente cinematografice inedite", în sectiunile Supernova si Umbre, anunta directorul artistic al TIFF, Mihai Chirilov Doua dintre lungmetrajele care vor rula în sectiunea Supernova a festivalului - "Tabu" si "Keep the Lights On/Lasa luminile aprinse" - au fost prezentate în acest an la Festivalul de la Berlin Recompensat cu Premiul "Alfred Bauer" pentru cel mai inovator titlu din competitia din acest an de la Berlin si cu Premiul Federatiei Internationale a Criticilor de Film (FIPRESCI), filmul "Tabu", regizat de portughezul Miguel Gomes, este si o poveste de dragoste si o meditatie despre cinematografie si memorie Criticul de film devenit regizor a intrat în atentia presei dupa lungmetrajul "A cara que mereces/Fata pe care o meriti" (2004), prezentat anul trecut si la TIFF, în cadrul sectiunii Focus IndieLisboa Filmul "Keep the Lights On", în regia lui Ira Sachs, abordeaza fara prejudecati tema homosexualitatii Tot în sectiunea Supernova va fi proiectat filmul suedez "Play", distins în 2011 cu un premiu la Cannes Pelicula porneste de la un fapt real - copii care au jefuit sistematic alti copii, în centrul orasului Goteborg, între 2006 si 2008 La TIFF va fi prezentat cinefililor, în sectiunea Umbre, si un thriller-ul spectaculos, realizat de regizorul coreean Na Hong-jin, intitulat "The Yellow Sea/Marea galbena" Prezentat anul trecut la Cannes, în sectiunea Un Certain Regard, filmul relateaza povestea unui barbat care se angajeaza sa ucida pe cineva pentru bani si sfârseste prin a fi tinta tuturor Un vechi prieten al festivalului, Sebastian Lelio, se va întoarce anul acesta la TIFF, cu cel mai recent film al sau, "El Ano del Tigre/Anul Tigrului", proiectat anul trecut în competitia Festivalului de la Locarno Lungmetrajul face o radiografie a unei tari din America de Sud devastate de cutremur în 2010 - Chile Personajul principal este un detinut care ia tara la pas, în cautarea familiei sale, imediat dupa ce închisoarea în care îsi ispasea pedeapsa s-a darâmat, transformându-l într-un fugar Sebastian Lelio a câstigat Trofeul Transilvania al TIFF în 2007, cu filmul "La Sagrada Familia", apoi în 2008 a fost membru al juriului competitiei festivalului, iar în 2010, creatia sa "Navidad/ În Ziua de Craciun" a fost favorita criticii, obtinând premiul FIPRESCI Serialul HBO "Mildred Pierce" (2011), care a primit foarte multe premii, va avea parte de o proiectie maraton la TIFF Cele cinci episoade despre o femeie divortata, care face fata recesiunii din anii '30, dar nu si relatiei tensionate cu fiica sa, i-a adus actritei Kate Winslet un Premiu Emmy si Globul de Aur pentru Cea mai buna interpretare feminina AGERPRES/(AS - Carmen Farcasiu) 